5 नहीं, रेलवे स्टेशन में ढाई लाख वर्ग फीट में बनेगा कमर्शियल हब
चंडीगढ़रेलवे स्टेशन को वर्ल्ड क्लास बनाने के साथ यहां पर कमर्शियल हब बनाने के इंडियन रेलवे स्टेशन डेवलपमेंट अथॉरिटी के प्रस्ताव पर कट लग गया है। लेकिन चंडीगढ़ प्रशासन ने करीब 24 से अधिक मीटिंग और दो साल के इंतजार के बाद मात्र ढाई लाख वर्ग फीट जमीन पर ही कमर्शियल हब बनाने की मंजूरी दी है। जबकि अथॉरिटी ने प्रशासन से 5 लाख वर्ग फीट जमीन पर कमर्शियल हब बनाने की मंजूरी मांगी थी। नाॅर्दर्न रेलवे के जीएम आरके कुलश्रेष्ठ ने शनिवार को चंडीगढ़ रेलवे स्टेशन के इंस्पेक्शन के दौरान यह जानकारी दी। उन्होंने बताया कि चंडीगढ़ रेलवे स्टेशन को वर्ल्ड क्लास बनाने और यहां पर कमर्शियल हब बनाने के लिए इंडियन रेलवे स्टेशन डेवलपमेंट अथॉरिटी 175 करोड़ रुपए खर्च करेगी। 2019 तक स्टेशन को वर्ल्ड क्लास बनाने के तहत पहले फेज का काम पूरा होने की संभावना है। इससे पहले भोपाल स्थित हबीबगंज रेलवे स्टेशन को वर्ल्ड क्लास बनाने के लिए टेंडर प्रोसेस शुरू हो चुका है। अब चंडीगढ़ स्टेशन पर जल्द काम शुरू होगा। शनिवार को जीएम ने चंडीगढ़ रेलवे स्टेशन का दौरा किया इस मौके पर उनके साथ अंबाला डिवीजन के डीआरएम दिनेश कुमार सीनियर डीसीएम प्रवीण गौड़ द्विवेद्वी और आईआरएसडीए के अधिकारी भी मौजूद थे। इस मौके पर उन्हें वर्ल्ड क्लास स्टेशन बनाने को लेकर प्रजेंटेशन भी दिखाई गई। ध्यान रहे कि मालूम हो कि चंडीगढ़ रेलवे स्टेशन को 2007 से वर्ल्ड क्लास रेलवे स्टेशन बनाने की घोषणाएं की जा रही हैं, लेकिन अभी तक काम शुरू नहीं हो सका।
चंडीगढ़- अंबाला के बीच बढ़ेंगी शटल ट्रेनें
पांच करोड़ से दो लिफ्ट और एस्केलेटर्स
जीएमने बताया कि 5 करोड़ से रेलवे स्टेशन पर दो लिफ्ट और चार एस्केलेटर्स लगेंगे। काम शुरू हो चुका है। एक-एक लिफ्ट और एक एस्केलेटर पंचकूला एंड पर बनेगा। सीनियर डीसीएम प्रवीण गौड़ द्विवेद्वी ने बताया कि चंडीगढ़ रेलवे स्टेशन पर अनरिजर्व्ड टिकट सिस्टम, रिजर्वेशन काउंटर और पार्सल को भी 15 दिन में कैशलेस कर दिया जाएगा। अन्य सुविधाओं को पहले ही कैशलेस किया जा चुका है।
जीएम कुलश्रेष्ठ ने बताया कि दप्पर से चंडीगढ़ के बीच रेलमार्ग के दोहरीकरण के काम में तकनीकी कारणों के चलते कुछ देरी हो रही है। उम्मीद है कि जुलाई तक दोहरीकरण का काम पूरा हो जाएगा। दोहरीकरण होने के बाद चंडीगढ़ से अंबाला के बीच शटल ट्रेनों की संख्या बढ़ाई जाएगी। कोशिश रहेगी हर एक घंटे के अंतराल पर यहां से अंबाला के बीच शटल ट्रेन चलाई जाएगी। पंचकूला एंड पर प्लेटफार्म नंबर 6 का काम पूरा हो चुका है।
दो फेज में होगा काम
डीआरएमदिनेश कुमार ने बताया कि वर्ल्ड क्लास बनाने के लिए चंडीगढ़ रेलवे स्टेशन पर दो फेज में काम होगा। पहले फेज में स्टेशन पर प्लेटफार्म के ऊपर कमर्शियल एरिया डेवलप किया जाएगा। दूसरे फेज में रेजिडेंशियल एरिया डेवलप किया जाएगा। जीएम कुलश्रेष्ठ ने बताया कि नाॅर्दर्न रीजन में चंडीगढ़ के अलावा अमृतसर, बृज वासन, आनंद विहार स्टेशन भी डेवलप किए जाने हैं।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva